LEHDISTÖTIEDOTE 11.9.2013

 

Kirjallinen keittokirja tekee hyvää

*Lautasellinen iloa. Kirjallinen keittokirja* tarjoilee kaunokirjallisuutta mielen ravinnoksi ja kiehtovia ruokaohjeita moneen makuun: uutta ja perinteistä, arkista ja juhlavaa. Kotoisat ja kaukaisemmat ruokalajit houkuttavat kiireettömään yhdessäoloon.

**Reetta Meriläisen** ja **Johanna Pentikäisen** toimittama kirja tukee Naisten Pankkia, joka edistää kehitysmaiden naisten yrittäjyyttä. Naistenpankkilaiset ovat lahjoittaneet kirjaan rakkaimpia ruokareseptejään. Kokoelmaa rikastuttamassa on myös kohdemaista saatuja etnisiä ruokia.

*Lautasellinen iloa* sisältää kahdeksan kaunokirjallista tekstiä Suomen eturivin kirjailijoilta. Kirjallisen lusikkansa soppaan ovat laittaneet Irja Askola, Hannu-Pekka Björkman, Laura Honkasalo, Leena Lehtolainen, Sinikka Nopola, Aki Ollikainen, Jari Tervo ja Ilpo Tiihonen.

Kirjan toimittajat toteavat, että Naisten Pankin arvoista voi ammentaa paljon: ”Voimme jakaa omastamme itse tekemällä ja antamalla. Samalla tulemme itsekin ravituiksi.”

Värikkään ja monia aineksia sisältävän kirjan on kuvittanut **Karoliina Pertamo**.

**Toim. Reetta Merilänen ja Johanna Pentikäinen: Lautasellinen iloa. Kirjallinen keittokirja. 126 s. Kl 68.2. Sid. ISBN9789522474421. Ovh. 33,90**

Lisätietoja: Reetta Meriläinen reettam2@gmail.com ja Johanna Pentikäinen jpentika@gmail.com tai Kirjapaja / Marja-Liisa Saraste, marja-liisa.saraste@kirjapaja.fi, (09) 6877 4568.

Kirjan kansikuva ja tekijöiden kuvat [täältä](http://www.kirjapaja.fi/tuotteet/2413-lautasellinen-iloa).

**Arvostelukappaleet**: minna.vatja@lastenkeskus.fi